Langvarandi streita getur leitt til ástands í líkamanum sem getur orsakað ýmsa sjúkdóma og ónæmiskerfið verður almennt veikara . Markmið námskeiðs er tvíþætt 1 . Fræðsla Streitueinkenni geta verið lúmsk og fræðsla hjálpar til við að skilja hvað er í gangi og þau áhrif sem streitan hefur andlega , líkamlega og félagslega . Fræðsla er fyrsta skrefið til að hjálpa fólki að vinna gegn streitueinkennum og er það margfalt líklegra til að taka markvisst á vandamálinu eftir fræðslu . 2 . hvernig lýsir hún sér ? Tengsl streitu og viðbrögð okkar við ýmsum þáttum í lífinu bæði í fortíð , nútíð og framtíð . Aðferðir til að takast á við streitueinkenni Öndun og slökun til að róa taugakerfið Jákvæð sálfræði og hugarfarsþjálfun Léttar núvitundar og hugleiðsluæfingar til að róa taugakerfið , efla fókus og einbeitingu Djúpslökun – Jóga Nidra til að róa taugakerfið og aftengja hugsanir . Léttar jógaæfingar og teygjur 3 . Stuðningur og þjálfun Hver og einn greinir sín streitumerki og streituvalda og býr til áætlun um heimaæfingar , hugarfars og lífstílsbreytingar eftir þörfum og getu . Hugrún Linda Guðmundsdóttir er með meistaragráðu í félagsráðgjöf og starfsréttindi frá Landlækni ásamt því að vera markþjálfi . Hún er með diplomagráðu á meistarastigi í jákvæðri sálfræði , diploma í mannauðstjórnun og núvitundarkennari ( MBSR ) með áherslu á streitu . Hún er einnig jóga nidra djúpslökunarkennari og Kundalini jógakennari . Hugrún er að sérhæfa sig í streitufræðum sem snúa að „ mind body medicine “ hugyndafræðinni og byggja á rannsóknum frá Benson Henry Institute hjá Massachusetts General Hospital og Harvard Medical school . Hugrún hefur unnið mikið með fólki sem er að ganga í gegnum breytingar eða lífskreppur og þarf að móta nýja framtíðarsýn hvort sem er í einkalífi eða starfi . Einnig með fólki sem glímir við streitu og þarf að læra að staldra við og skoða lífið frá öðru sjónarhorni , huga að andlegri heilsu og almennri vellíðan . Hluti af námskeiðinu felst í að mæta í opna tíma þessar 4 vikur á meðan á námskeiðinu stendur . Mælt er með að mæta aukalega 2 - 3x í viku í Jóga Nidra djúpslökunarhugleiðslu eða aðra tíma sem allir hafa það markmið að vinna með og þjálfa upp slakandi hluta taugakerfisins ( parasympatíska taugakerfið ) .